Feministisk initiativ

Feministisk initiativ (forkortet FI-Norge eller F!) var et norsk politisk parti som baserer seg på feminisme. 

Partiet ble stiftet 23. mars 2015 i Bergen etter inspirasjon fra arbeidet til Feministiskt initiativ i Sverige. Partiet definerer seg selv som blokkuavhengigGjesteblogger: Feministene kommer! Om hvorfor det trengs et feministisk parti i Norge , Maddam, 26. mars 2015, besøkt 24. mars 2023. og omtaler seg som et feministisk parti som arbeider for likestilling, og mot all form for undertrykkelse og diskriminering av kvinner. 

Feministisk initiativ stilte lister til kommune- og fylkestingsvalgene i 2015 (Bergen/Hordaland og Oslo) og 2019 (Oslo), men fikk ikke inn noen representanter. Under Stortingsvalget 2017 fikk partiet 696 stemmer, og ble ikke representert på Stortinget. Partiet stilte igjen ved Stortingsvalget 2021, hvor de mottok 275 stemmer.

Til kommunevalget 2023 endret Feministisk Initiativ Norge seg til å være en kvinnepolitisk forening som uttrykker seg visuelt og kan stille lister til valg. Formålet er å påvirke samfunnet politisk via kvinnepolitisk kunst- og visuelt uttrykk  på digitale plattformer. Formålet er å synliggjøre kvinner, feminisme  og kvinnepolitikk i det offentlige rom. 

 Styre 
Talsperson for Feministisk initiativ i 2017 var i Oslo Cathrine Linn Kristiansen og i Bergen Sunniva Schultze-Florey. Begge var da førstekandidat på hver sin valgliste.

Ved årsmøte 30. april 2022 valgte Feministisk initiativ å gå over til hierarkisk styre. Partiet valgte samtidig å spisse sin politikk enda mer rettet for kvinner i nytt partiprogram for 2022–2023.

Per mars 2023, så er leder og talsperson for Feministisk initiativ Jannicke Unsgaard, og nestleder er Silje Olsen. Partisekretær for partiet er Ulla Lise Johansen.

Leder for kvinnepolitisk forening er Ulla Lise Johansen.  

 Referanser 

 Eksterne lenker 



Kategori:Feminisme
Kategori:Politiske partier i Norge
Kategori:Politiske partier etablert i 2015
Kategori:2015 i Norge
Kategori:Identitetspolitiske partier